Մասշտաբի առումով. դիցուք՝ Հայաստանում մի քսան հոգի ինքնաշեն զենքերով, թե հրացաններով զինված, պարեկա-պահակային ծառայության մասնաշենք են գրավել, մի քանի պատանդ են վերցրել, բարեբախտաբար ոմանց նաեւ արձակել, եւ իրենց ազգի փրկիչ երեւակայելով՝ Սերժ Սարգսյանի հրաժարական են պահանջում՝ իրականում նպատակ հետապնդելով Ժիրայր Սեֆիլյանին կալանքից ազատել: Դա ի՞նչ համեմատության եզր ունի Թուրքիայում կատարվածի հետ, երբ հազարավոր զինվորներ իրենց հրամանատարների կարգադրությամբ օդ բարձրացրին ուղղաթիռներ, ծով հանեցին նավեր, Անկարա եւ Պոլիս մտցրին զրահատեխնիկա ու տանկեր, գրավեցին օդանավակայաններ, հեռուստաաշտարակներ, գրոհեցին խորհրդարանի շենքը, նախագահական պալատը, երկրում պարետային ժամ հայտարարեցին եւ ըստ էության միայն 10-15 րոպե ուշանալով չհասցրեցին Էրդողանին չեզոքացնել՝ իշխանության գրավումն ավարտին հասցնելու համար: Կա՞ համեմատություն…